text: # Hók-ciŭ Dâ̤-săng Dṳ̆ng-hŏk
  
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Hók-ciŭ Dâ̤-săng Dṳ̆ng-hŏk ( 福州第三中學 Bŏng-cô/Séng-sék) diŏh Dṳ̆ng-guók Hók-gióng-sēng Hók-ciŭ-chê, sê siŏh bĭh sê-huâng-séng (示範性) gì gŏ̤-ngék dṳ̆ng-hŏk, iâ sê Hók-gióng-sēng ék-ngék dăk-biĕu gŏ̤-dṳ̆ng. Gāng-chĭng (簡稱) Hók-ciŭ Săng-dṳ̆ng (福州三中). Hâu-hóng (校訓) sê „lâ̤-cé, dók-hŏk, lĭk-hèng“ (勵志, 篤學, 力行). Hǒk-hâu să̤-bèng kō̤-ī káng-giéng Să̤-hù, nàng-sié dĭk-dĭk giàng cêu â̤ gáu Săng-huŏng-chék-háe̤ng. 1942 nièng 8 nguŏk, Hók-ciŭ Chê-lĭk Chŭ-gé Dṳ̆ng-hŏk (福州市立初級中學) cháung-gióng, ī-hâiu lā̤ Hók-ciŭ Săng-dṳ̆ng cêu téng cuòi biéng lì. Ciéng miêng-cék 27940㎡, gì-dṳ̆ng gáu-hŏk-lèu (教學樓) 23580㎡. Gáu 2014 nièng, lâng chiĕng cō̤-êu hŏk-sĕng găk cē̤-nē̤ tĕ̤k-cṳ̆, sĭng-săng gâe̤ng gì-tă cék-gĕ̤ng (職工) gâe̤ng-cūng ô 160 ôi. Cī siŏh găng hǒk-hâu ô iā sâ̤ tā̤-ṳ̆k gâe̤ng ùng-huá gì uăk-dông, pī-ṳ̀-gōng tā̤-ṳ̆k-cáik (體育節), kuŏ-ngiê-cáik (科藝節), siâ-tuàng sùng-lā̤ (社團巡禮) dēng-dēng. Siâ-tuàng 30 gūi bĭh, giéng bĭh siâ-tuàng dŭ mâ̤ siŏh-iông, ô cê-gă gì dĕk-sáik. Hǒk-hâu ô kăng-ŭk «Săng-iĕk-tè̤ng» (三葉蟲), muōi siŏh-nguŏk-nĭk chók-bēng. Liòng Géng-kuŏi (梁敬魁), Uòng Nāi-ngiêng (王乃彥), Lìng Hiê-mìng (林惠民) săng ôi Dṳ̆ng-guók Kuŏ-hŏk-iêng (中國科學院) iêng-sê̤ṳ (院士) ī-sèng dŭ găk Săng-dṳ̆ng tĕ̤k-cṳ̆, 2010 nièng có̤ hâu-dōng gì Siêu Dŏng-sĕng (邵東生) iâ sê Săng-dṳ̆ng gì hŏk-sĕng. Ciā hǒk-hâu gâe̤ng chĕ̤-dṳ̆ng-buô (初中部) Hók-ciŭ Dâ̤-sĕk-gāu Dṳ̆ng-hŏk dŭ sṳ̆k-ṳ̆ (屬於) dùng siŏh ciáh huák-ìng (法人), găk Diòng-lŏ̤h Bĭng-hāi Sĭng-kṳ̆ (濱海新區) iâ ô siŏh gá Bĭng-hāi Hâu-kṳ̆ (濱海校區).
  
  ## Buó-guŏh siĕ-siék
  Hók-ciŭ Săng-dṳ̆ng ciéng-dê miêng-cék (佔地面積) 27940㎡. Gáu-hŏk-lèu gì gióng-dé̤ṳk miêng-cék gâe̤ng-cūng ô 23580㎡. Gì-dṳ̆ng dê-siông sĕk-săng cèng làu miêng-cék 17869㎡, cī-bĕng cêu ké̤ṳk hŏk-sěng hŏk-sĭk, sĭng-săng bâing-gŭng. Dṳ̀ lā̤ ŏ̤h nó̤h có̤ dâi gì sū-câi, gó ô hâu-sṳ̄ diēng-lāng-sék (校史展覽室), liŏh-bó̤-sék (錄播室), kuŏ-gê uăk-dông-sék (科技活動室), ék-tā̤-huá dù-cṳ̆-sék (一體化圖書室) dēng-dēng. Dê-hâ dìng-chiă-kó (地下停車庫) miêng-cék 5711㎡, lĕ̤k-sĕk gūi buô gĭ-dông-chiă (機動車), ngô-báh gūi buô hĭ-gĭ-dông-chiă (非機動車) dìng cī-bĕng dŭ mò̤ ông-tà̤.Gáu-hŏk gì sū-câi ô puō-tŭng gáu-sék 42 găng. Dṳ̀ puō-tŭng gáu-sék, Hók-ciŭ Săng-dṳ̆ng ô ŭk-lī, huá-hŏk, sĕng-ŭk gì sĭk-ngiêng-sék (實驗室), gó ô mì-hìng gié-sáung-gĭ (微型計算機) uăk-dông-sék, ngṳ̄-ngiòng sĭk-ngiêng-sék. 
  Có̤i-cā găk 1986 nièng 3 nguŏk, iù huà-gièu giŏng-cièng lì kī dù-cṳ̆-guāng. Cuòi sê Dṳ̆ng-guók Dâi-lṳ̆k dâ̤ ék cā gì dṳ̆ng-hŏk sĭng-chiông (聲像) dù-cṳ̆-guāng. Dŏng-sì ciòng-guāng gì miêng-cék ô 943.6㎡, guāng diē-sié ô cṳ̆ 50000 cáik. 21 sié-gī cá kăi-sṳ̄, kī lāu dṳ̆k-lĭk gì dù-cṳ̆-guāng-lèu, miêng-cék 2353㎡.
  
  ## Hŏk-dòng ùng-huá
  
  ### Uăk-dông
  Găk uăk-dông gà̤-dēng, hŏk-hâu 20 sié-gī 90 nièng-dâi ô Hâu-huòng Gék-nà̤-sṳ̆ Dâi-ciōng-suói (校園吉尼斯大獎賽). Gáu 2002 nièng, hŏk-hâu diē-sié tā̤-ṳ̆k-cáik sáung guó-kó̤ có̤ lāu 15 gái. Téng 2005 nièng kī, hŏk-sĕng-huôi muōi siŏh nièng dŭ ô có̤ siâ-tuàng sùng-lā̤ (社團巡禮). Gáu 2013 nièng ô 33 bĭh siâ-tuàng, bī-ṳ̀-gōng Hù-bĭng Ùng-siâ (湖濱文社), Tiĕng-ùng-siâ, Muò-ngī-lièng-hăk-guók-siâ (模擬聯合國社), Ù-gái Dông-mâng-siâ (無戒動漫社), Chū-muòng Uâ-kiŏk-siâ (楚門話劇社) dēng-dēng.
  
  ### Chiông-dĭng
  Hók-ciŭ Săng-dṳ̆ng gì hâu-hóng (校訓) sê „lâ̤-cé, dók-hŏk, lĭk-hèng“ (勵志, 篤學, 力行). Lâ̤-cé cêu-sê-gōng ciŏng-sĭng có̤ dâi. Dók-hŏk cêu-sê ŏ̤h nó̤h diŏh nêng-cĭng. Lĭk-hèng cêu-sê có̤ dâi diŏh nū-lĭk.
title: Hók-ciŭ Dâ̤-săng Dṳ̆ng-hŏk
wikitext: {{ô-lī-kó̤}}
  {{twinLAT|福州第三中學}}
  {|  align=right border=1
  |-
  | '''Sìng-lĭk Sì-găng'''
  | 1942 nièng
  |-
  | '''Gāng-chĭng'''
  | Hók-ciŭ Săng-dṳ̆ng
  |-
  |'''Uōng-cī'''
  | [http://www.fzsz.net Hók-ciŭ Dâ̤-săng Dṳ̆ng-hŏk]
  |}
  '''Hók-ciŭ Dâ̤-săng Dṳ̆ng-hŏk''' ({{Siăng|Cdo Hók-ciŭ Dâ̤-săng Dṳ̆ng-hŏk.oga|福州第三中學}}) diŏh [[Dṳ̆ng-guók]] [[Hók-gióng-sēng]] [[Hók-ciŭ-chê]], sê siŏh bĭh sê-huâng-séng (示範性) gì gŏ̤-ngék [[dṳ̆ng-hŏk]]<ref name="理论学习菁菁">{{cite journal |year=2010 |journal=福建理論學習 <nowiki>(Hók-gióng Lī-lâung Hŏk-sĭk)</nowiki>|issue=6 |page=50 |location=福州|issn=1007-3752|title=菁菁校園 潤育桃李——福州第三中學簡介 <nowiki>[Cĭng-cĭng Hâu-huòng, Ê̤ṳng-ṳ̆k Tò̤-lī—Hók-ciŭ Dâ̤-săng Dṳ̆ng-hŏk Gāng-gái]</nowiki>}}</ref>, iâ sê Hók-gióng-sēng ék-ngék dăk-biĕu gŏ̤-dṳ̆ng<ref name="2015福州晚报">{{cite news| title=福州三中：自強不息 追求卓越| publisher=福州新聞網|newspaper=福州晚報|page=B6|date=2015-06-12}}</ref>. Gāng-chĭng (簡稱) '''Hók-ciŭ Săng-dṳ̆ng''' (福州三中). Hâu-hóng (校訓) sê „lâ̤-cé, dók-hŏk, lĭk-hèng“ (勵志, 篤學, 力行). Hǒk-hâu să̤-bèng kō̤-ī káng-giéng [[Hók-ciŭ Să̤-hù|Să̤-hù]]<ref>{{cite web| url=http://www.fj.xinhuanet.com/fjjy/2003-11/06/content_1160769.htm| title=福州第三中學| publisher=新華網福建頻道| work=新華社| date=2003-11-06| accessdate=2016-07-06| deadurl=yes| archiveurl=https://web.archive.org/web/20160303215649/http://www.fj.xinhuanet.com/fjjy/2003-11/06/content_1160769.htm| archivedate=2016-03-03}}</ref>, nàng-sié dĭk-dĭk giàng cêu â̤ gáu [[Săng-huŏng-chék-háe̤ng]]<ref name="2013福三社团"/>. [[1942 nièng]] 8 nguŏk, Hók-ciŭ Chê-lĭk Chŭ-gé Dṳ̆ng-hŏk (福州市立初級中學) cháung-gióng<ref name="教育大词典第一卷">{{cite book|volume=1|page=517 |author= 顧明遠 |title=教育大辭典 <nowiki>[Gáu-ṳ̆k Dâi-sṳ̀-diēng]</nowiki> |year=1990 |publisher=上海教育出版社 |location=上海 |isbn= 9787532053803 |url=https://books.google.com.hk/books?id=ghZoBp8awqkC&pg=PA517&q=%E7%A6%8F%E5%B7%9E%E4%B8%89%E4%B8%AD&redir_esc=y}}</ref>, ī-hâiu lā̤ Hók-ciŭ Săng-dṳ̆ng cêu téng cuòi biéng lì<ref name="理论学习菁菁"/>. Ciéng miêng-cék 27940[[bìng-huŏng-mī|㎡]], gì-dṳ̆ng gáu-hŏk-lèu (教學樓) 23580㎡<ref name="1987年人民教育">{{cite journal|title=開展課外活動 培養學生興趣 <nowiki>[Kŭi-diēng Kuó-nguôi Uăk-dông, Buòi-iōng Hŏk-sĕng Hĭng-ché̤ṳ]</nowiki>|journal=人民教育
   (Ìng-mìng Gáu-ṳ̆k)|year=1987|issue=5|issn=0448-9365|url=http://www.cnki.com.cn/Article/CJFDTotal-RMJY198705030.htm|author=張詩椿|location=北京|accessdate=2017-10-14|archive-date=2016-08-19|archive-url=https://web.archive.org/web/20160819043519/http://www.cnki.com.cn/Article/CJFDTotal-RMJY198705030.htm|deadurl=yes}}</ref>. Gáu 2014 nièng, lâng chiĕng cō̤-êu hŏk-sĕng găk cē̤-nē̤ tĕ̤k-cṳ̆, sĭng-săng gâe̤ng gì-tă cék-gĕ̤ng (職工) gâe̤ng-cūng ô 160 ôi<ref name="地理参考菁菁校园">{{cite journal |year=2014 |journal=中學地理教學參考 |issue=10 |page=74 |location=西安|issn=1002-2163|title=菁菁校園 潤育桃李——福州第三中學簡介}}</ref>. Cī siŏh găng hǒk-hâu ô iā sâ̤ tā̤-ṳ̆k gâe̤ng ùng-huá gì uăk-dông, pī-ṳ̀-gōng tā̤-ṳ̆k-cáik (體育節)<ref name="学校选介">{{Cite book|title=福州市教育志|last=|first=|publisher=|year=1995|isbn=|location=福州|pages=|chapter=普通中学教育}}</ref>, kuŏ-ngiê-cáik (科藝節)<ref name="学校选介"/>, siâ-tuàng sùng-lā̤ (社團巡禮)<ref name="2013福三社团"/> dēng-dēng. Siâ-tuàng 30 gūi bĭh<ref name="2013福三社团"/>, giéng bĭh siâ-tuàng dŭ mâ̤ siŏh-iông, ô cê-gă gì dĕk-sáik. Hǒk-hâu ô kăng-ŭk «Săng-iĕk-tè̤ng» (三葉蟲), muōi siŏh-nguŏk-nĭk chók-bēng<ref name="地理参考菁菁校园"/>. Liòng Géng-kuŏi (梁敬魁), Uòng Nāi-ngiêng (王乃彥), Lìng Hiê-mìng (林惠民) săng ôi [[Dṳ̆ng-guók Kuŏ-hŏk-iêng]] (中國科學院) iêng-sê̤ṳ (院士) ī-sèng dŭ găk Săng-dṳ̆ng tĕ̤k-cṳ̆<ref name="2015福州晚报"/>, 2010 nièng có̤ hâu-dōng gì Siêu Dŏng-sĕng (邵東生) iâ sê Săng-dṳ̆ng gì hŏk-sĕng<ref name="三中校长">{{Cite web|url=http://fj.qq.com/zt2014/shishuo/sds.htm|title=師說第四期 福州三中邵東生|publisher=騰訊大閩網|author=林琴}}</ref>. Ciā hǒk-hâu gâe̤ng chĕ̤-dṳ̆ng-buô (初中部) Hók-ciŭ Dâ̤-sĕk-gāu Dṳ̆ng-hŏk dŭ sṳ̆k-ṳ̆ (屬於) dùng siŏh ciáh huák-ìng (法人)<ref name="日报合并">{{Cite news|url=http://www.taihainet.com/news/fujian/szjj/2013-11-05/1160332.html|title=兩校合併辦學 福州十九中成福三中初中部|date=2013-11-05|publisher=臺海網|newspaper=福州日報|accessdate=2016-07-06|author=蘇爽}}</ref>, găk [[Diòng-lŏ̤h]] Bĭng-hāi Sĭng-kṳ̆ (濱海新區) iâ ô siŏh gá Bĭng-hāi Hâu-kṳ̆ (濱海校區)<ref name="台海网文武砂">{{Cite news|url=http://m.taihainet.com/news/fujian/szjj/2017-02-28/1977535.html|title=福州三中分校将落戶濱海新城|date=2017-02-28|publisher=臺海網|newspaper=海峽都市報|accessdate=2017-04-17|archive-date=2017-04-17|archive-url=https://web.archive.org/web/20170417073812/http://m.taihainet.com/news/fujian/szjj/2017-02-28/1977535.html|deadurl=yes}}</ref>.
  {{Spoken Wikipedia LAT|Cdo_福州第三中學_頭段.ogg|2017 nièng |11 nguŏk 18 hô̤|Hók-ciŭ-uâ}}
  == Buó-guŏh siĕ-siék  ==
  Hók-ciŭ Săng-dṳ̆ng ciéng-dê miêng-cék (佔地面積) 27940㎡. Gáu-hŏk-lèu gì gióng-dé̤ṳk miêng-cék gâe̤ng-cūng ô 23580㎡. Gì-dṳ̆ng dê-siông sĕk-săng cèng làu miêng-cék 17869㎡, cī-bĕng cêu ké̤ṳk hŏk-sěng hŏk-sĭk, sĭng-săng bâing-gŭng. Dṳ̀ lā̤ ŏ̤h nó̤h có̤ dâi gì sū-câi, gó ô hâu-sṳ̄ diēng-lāng-sék (校史展覽室), liŏh-bó̤-sék (錄播室), kuŏ-gê uăk-dông-sék (科技活動室), ék-tā̤-huá dù-cṳ̆-sék (一體化圖書室) dēng-dēng. Dê-hâ dìng-chiă-kó (地下停車庫) miêng-cék 5711㎡, lĕ̤k-sĕk gūi buô gĭ-dông-chiă (機動車), ngô-báh gūi buô hĭ-gĭ-dông-chiă (非機動車) dìng cī-bĕng dŭ mò̤ ông-tà̤.<ref name="2013福三社团"/>Gáu-hŏk gì sū-câi ô puō-tŭng gáu-sék 42 găng<ref name="地理参考菁菁校园"/>. Dṳ̀ puō-tŭng gáu-sék, Hók-ciŭ Săng-dṳ̆ng ô [[ŭk-lī]], [[huá-hŏk]], [[Sĕng-ŭk|sĕng-ŭk]] gì [[sĭk-ngiêng-sék]] (實驗室), gó ô [[mì-hìng gié-sáung-gĭ]] (微型計算機) uăk-dông-sék, ngṳ̄-ngiòng sĭk-ngiêng-sék<ref name="1987年人民教育"/>. 
  
  [[File:Pie Chart of Book Lending in Fuzhou No.3 High School (May 30th, 2004).png|thumb|320px|Cī diŏng dù sê gáu 2004 nièng 5 nguŏk dā̤ Hók-săng-dṳ̆ng Dù-cṳ̆-guāng ciók-iók gì cṳ̆ gì hǔng-sék. Só-gé̤ṳ áng [[Dṳ̆ng-guók Dù-cṳ̆-guāng Hŭng-lôi-huák]] (中國圖書館分類法) hŭng-lôi. Cuòi diē-sié, [[Dṳ̆ng-guók Dù-cṳ̆-guāng Hŭng-lôi-huák_(G)|kuŏ-gáu-ùng-tā̤]] (科教文體) dù-cṳ̆ ô 52%, [[Dṳ̆ng-guók Dù-cṳ̆-guāng Hŭng-lôi-huák_(I)|ùng-hŏk-lôi]] dâ̤ nê, ô 25%<ref>{{cite web| url=http://www.fzsz.net/libweb/jgyjsflfx.asp| title=bók cṳ̆ kó áng lôi buŏng sék | publisher=Hók-ciŭ săng dṳ̆ng dù-cṳ̆-guāng |work=dù-cṳ̆-guāng gié sŭk buô |date=2004-05-30 | accessdate=2016-08-02|archivedate=2004-05-30|archiveurl=http://www.infomall.cn/cgi-bin/arcv/20030426/http://www.fzsz.net/libweb/jgyjsflfx.asp}}</ref>]] 
  Có̤i-cā găk [[1986 nièng]] 3 nguŏk<ref name="福建经济年鉴">{{Cite book|year=1986|title=福建經濟年鑒 1986 (Hók-gióng Gĭng-cá̤ Nièng-gáng 1986)|chapter=兩所重點中學介紹 <nowiki>[Gōng Lâng Bĭh Dé̤ṳng-diēng Dṳ̆ng-hŏk]</nowiki>|location=福州|publisher=福建人民出版社|work=《福建經濟年鑒》編輯委員會|page=462|url=http://dbase2.gslib.com.cn/Kns55/oldnavi/n_TreeCatalog.aspx?NaviID=4&YearID=N2006010676&CurJuan=&BaseID=YAANF&Field=%E7%BC%96%E5%8F%B7&Value=N2006010676&curYear=1986&NaviLink=%E7%A6%8F%E5%BB%BA%E5%B9%B4%E9%89%B4-%2FKns55%2Foldnavi%2Fn_item.aspx%3FNaviID%3D4%26BaseID%3DYAANF|accessdate=2016-08-01|archive-date=2016-08-15|archive-url=https://web.archive.org/web/20160815091150/http://dbase2.gslib.com.cn/Kns55/oldnavi/n_TreeCatalog.aspx?NaviID=4&YearID=N2006010676&CurJuan=&BaseID=YAANF&Field=%E7%BC%96%E5%8F%B7&Value=N2006010676&curYear=1986&NaviLink=%E7%A6%8F%E5%BB%BA%E5%B9%B4%E9%89%B4-%2FKns55%2Foldnavi%2Fn_item.aspx%3FNaviID%3D4%26BaseID%3DYAANF|deadurl=yes}}</ref>, iù huà-gièu giŏng-cièng<ref name="2003年介绍">{{cite web| url=http://www.fzsz.net/xxgl/xsyg.htm| title=校史沿革 <nowiki>[Hâu-sṳ̄ Iòng-gáik]</nowiki>| publisher=福州第三中學網站<!--(Hók-ciŭ Dâ̤-săng Dṳ̆ng-hŏk Uōng-câng)-->| work=福州三中網絡中心| date=2003-04-05| accessdate=2015-08-15| archivedate=2005-04-03| archiveurl=https://web.archive.org/web/20050403140132/http://www.fzsz.net/xxgl/xsyg.htm| deadurl=}}</ref> lì kī dù-cṳ̆-guāng. Cuòi sê [[Dṳ̆ng-guók Dâi-lṳ̆k]] dâ̤ ék cā gì dṳ̆ng-hŏk sĭng-chiông (聲像) dù-cṳ̆-guāng. Dŏng-sì ciòng-guāng gì miêng-cék ô 943.6㎡, guāng diē-sié ô cṳ̆ 50000 cáik.<ref name="福建经济年鉴"/> [[21 sié-gī]] cá kăi-sṳ̄, kī lāu dṳ̆k-lĭk gì dù-cṳ̆-guāng-lèu, miêng-cék 2353㎡.
  
  ==Hŏk-dòng ùng-huá ==
  ===Uăk-dông===
  [[File:20160105福州三中湖滨文社活动.jpg|thumb|Săng-dṳ̆ng Hù-bĭng Ùng-siâ (湖濱文社) gì uăk-dông]]
  Găk uăk-dông gà̤-dēng, hŏk-hâu [[20 sié-gī]] 90 nièng-dâi ô Hâu-huòng Gék-nà̤-sṳ̆ Dâi-ciōng-suói (校園吉尼斯大獎賽)<ref>{{cite book|title=福州教育年鑒 1990-1995 <nowiki>[Hók-gióng Gáu-ṳ̆k Nièng-gáng 1990-1995]</nowiki>|url=https://books.google.com.hk/books?id=hocPAQAAMAAJ&pg=PA225&q=%E7%A6%8F%E5%B7%9E%E4%B8%89%E4%B8%AD%E7%9A%84%E6%A0%A1%E5%9B%AD+%E5%AD%A6%E7%94%9F%E7%A4%BE%E5%9B%A2|accessdate=2016-08-15|page=225|year=1995|quote=福州三中的校园吉尼斯大奖赛, 福州四中的“五四”歌舞大奖赛, 旅游职校的烟山杯文娱汇演, 福州二中的读书节等均在校园内外引起反响.|work=福州市教育史志編纂委員會}}</ref>. Gáu [[2002 nièng]], hŏk-hâu diē-sié tā̤-ṳ̆k-cáik sáung guó-kó̤ có̤ lāu 15 gái<ref name="2003年学生会">{{cite web| url=http://www.fzsz.net/tuan/| title=校園信息 <nowiki>[Hâu-huòng Séng-sék]</nowiki>| publisher=福州第三中學團委主頁 <!--(Hók-ciŭ Dâ̤-săng Dṳ̆ng-hŏk Tuàng-ūi Ciō-hiĕk)-->| work=福州三中信息部| date=2003-04-05| accessdate=2016-08-01| archivedate=2005-02-16| archiveurl=https://web.archive.org/web/20050216024942/http://www.fzsz.net/tuan/| quote=校学生会于3.27日举行部长竞选, 高一同学踊跃参加学生会宣传部, 外联部, 文娱部, 三叶虫, 电脑信息部, 新闻部, 体育部, 生活部的部长竞选…12月31日,
   福州三中举行了第15届体育节, 艺术节以及元旦庆祝活动!| deadurl=}}</ref>. Téng [[2005 nièng]] kī, hŏk-sĕng-huôi muōi siŏh nièng dŭ ô có̤ siâ-tuàng sùng-lā̤ (社團巡禮). Gáu [[2013 nièng]] ô 33 bĭh siâ-tuàng, bī-ṳ̀-gōng Hù-bĭng Ùng-siâ (湖濱文社), Tiĕng-ùng-siâ, Muò-ngī-lièng-hăk-guók-siâ (模擬聯合國社), Ù-gái Dông-mâng-siâ (無戒動漫社), Chū-muòng Uâ-kiŏk-siâ (楚門話劇社) dēng-dēng.<ref name="2013福三社团">{{Cite news|url=http://fj.sina.com.cn/edu/exams/2013-06-17/09279291.html|title=福州三中2013年中考志愿填報熱點問題回答 <nowiki>[Hók-ciŭ Săng-dṳ̆ng dó̤i 2013 nièng Dṳ̆ng-kō̤ Cé-nguông Dèng-bó̤ Iā Sâ̤ Nè̤ng Muóng gì Ông-tà̤ gì Huòi-dák]</nowiki>|date=2013-06-17|publisher=新浪福建|accessdate=2016-08-15|archive-date=2016-08-22|archive-url=https://web.archive.org/web/20160822150600/http://fj.sina.com.cn/edu/exams/2013-06-17/09279291.html|deadurl=yes}}</ref>
  
  ===Chiông-dĭng ===
  Hók-ciŭ Săng-dṳ̆ng gì hâu-hóng (校訓) sê „lâ̤-cé, dók-hŏk, lĭk-hèng“ (勵志, 篤學, 力行)<ref name="校训校徽校歌">{{Cite web|url=http://www.fzsz.net/about.asp?ClassID=274|title=校訓校徽校歌|publisher=福州第三中學網站|archiveurl=https://web.archive.org/web/20090325112704/http://www.fzsz.net/about.asp?ClassID=274|archivedate=2009-03-25}}</ref>. Lâ̤-cé cêu-sê-gōng ciŏng-sĭng có̤ dâi<ref>{{Cite book|title=漢語大詞典 [Háng-ngṳ̄ Dâi-sṳ̀-diēng]|volume=2|page=822}}</ref>. Dók-hŏk cêu-sê ŏ̤h nó̤h diŏh nêng-cĭng. Lĭk-hèng cêu-sê có̤ dâi diŏh nū-lĭk. <ref> «Gáu-ṳ̆k-buô Tṳ̀ng-biĕng Guók-ngṳ̄ Sṳ̀-diēng Siŭ-déng-buōng» (教育部重編國語辭典修訂本) </ref>
  
  ==Chăng-kō̤ cṳ̆-lâiu==
  {{reflist}}
  {{Commons|Fuzhou No.3 High School|Hók-ciŭ Dâ̤-săng Dṳ̆ng-hŏk}}
  [[分類:Hók-ciŭ_hŏk-hâu]]